CELEX: 52010XG1203(04)
Language: fi
Date: 2010-11-18
Title: Neuvoston päätelmät, annettu 18 päivänä marraskuuta 2010 , urheilun asemasta aktiivisen sosiaalisen osallisuuden lähteenä ja edistäjänä

3.12.2010   
            
            
               FI
            
            
               Euroopan unionin virallinen lehti
            
            
               C 326/5
            
         Neuvoston päätelmät, annettu 18 päivänä marraskuuta 2010, urheilun asemasta aktiivisen sosiaalisen osallisuuden lähteenä ja edistäjänä
   2010/C 326/04
   EUROOPAN UNIONIN NEUVOSTO,
   1.   PALAUTTAA MIELEEN:
   Tämän asian poliittisen taustan, joka on esitetty liitteessä ja johon kuuluvat erityisesti:
   
               —
            
            
               7.–9. joulukuuta 2000 pidetyn Eurooppa-neuvoston päätelmiin liitetty julkilausuma, jonka mukaan urheilu on inhimillistä toimintaa, joka perustuu yhteiskunnallisiin, kasvatuksellisiin ja kulttuurillisiin perusarvoihin ja joka edistää osallisuutta, yhteiskuntaelämään osallistumista, suvaitsevaisuutta, erojen hyväksymistä ja sääntöjen noudattamista (1),
            
         
               —
            
            
               Euroopan liikuntakasvatuksen teemavuodesta 2004 6. helmikuuta 2003 tehty Euroopan parlamentin ja neuvoston päätös N:o 291/2003/EY (2),
            
         
               —
            
            
               köyhyyden ja sosiaalisen syrjäytymisen torjunnan Euroopan teemavuodesta (2010) 22. lokakuuta 2008 tehty Euroopan parlamentin ja neuvoston päätös N:o 1098/2008/EY (3);
            
         2.   ON TYYTYVÄINEN:
   
               —
            
            
               siihen, että Lissabonin sopimuksen (4) tultua voimaan 1. joulukuuta 2009 urheilusta on tullut Euroopan unionin toimivaltaan kuuluva ala ja että sen vuoksi urheilun eurooppalaista ulottuvuutta on kehitettävä edelleen ottaen erityisesti huomioon urheilun sosiaalinen ja kasvatuksellinen tehtävä,
            
         
               —
            
            
               Euroopan komission aikomukseen antaa vuoden 2010 loppuun mennessä tiedonanto Lissabonin sopimuksesta ja urheilusta;
            
         3.   TOTEAA SEURAAVAA:
   
               1.
            
            
               Yleiset ensisijaiset tavoitteet, kuten parantunut työllisyys, sosiaalinen osallisuus, sukupuolten välinen tasa-arvo, liikuntapaikkojen ja -palvelujen yhtäläinen saavutettavuus, sukupolvien välinen solidaarisuus ja kulttuurien välinen vuoropuhelu, tarvitsevat enemmän tukea koko Euroopan unionin alueella, myös liikunnan alalla.
            
         
               2.
            
            
               Liikunnalla on tärkeä asema monen EU-kansalaisen elämässä ja huomattava sosiaalinen tehtävä, johon liittyy suuria mahdollisuuksia edistää sosiaalista osallisuutta liikunnassa ja liikunnan avulla, mikä tarkoittaa sitä, että urheiluun ja liikuntaan osallistuminen edistää monin eri tavoin osallisuutta yhteiskuntaan. Osallisuus liikunnassa muodostuu seuraavien tekijöiden yhdistelmästä: liikunta kuuluu kaikille, liikunnan yhdenvertainen saavutettavuus, yhtäläiset mahdollisuudet liikunnassa ja vaihtelevat kysynnän mukaiset liikuntamahdollisuudet ja -paikat. Sosiaaliseen osallistamiseen liikunnan avulla kuuluu aktiivinen osallistuminen yhteiskuntaan, yhteisön kehittäminen ja sosiaalisen yhteenkuuluvuuden vahvistaminen.
            
         
               3.
            
            
               Liikuntatoiminnalla voidaan merkittävästi myötävaikuttaa yleistä etua koskeviin asioihin, kuten sosiaaliseen osallisuuteen. Ammattiurheilijat ja liikunnan harrastajat sekä urheiluseurat ovat tässä yhteydessä esikuvia yhteiskunnalle ja erityisesti nuorille, ja muut urheilujärjestöt ja liikunnan alalla toimivat kansalaisjärjestöt voivat myös edistää sosiaalista osallisuutta liikunnassa ja liikunnan avulla.
            
         
               4.
            
            
               Liikunnan eri muotojen saavutettavuudella ja niihin osallistumisella on suurta merkitystä yksilön henkilökohtaisen kehityksen, identiteetin ja yhteisöön kuulumisen tunteen sekä fyysisen ja henkisen hyvinvoinnin, omanarvontunnon, sosiaalisten taitojen ja verkostojen, kulttuurien välisen viestinnän ja työllistyvyyden kannalta.
            
         
               5.
            
            
               Leuvenissä Belgiassa 13. ja 14. lokakuuta pidettiin Euroopan konferenssi ”paikallistason liikuntaan osallistuminen: sosiaalinen osallisuus ja köyhyyden torjuminen”, joka osoitti, että liikunnalla on keskeinen vähäosaisten ryhmien sosiaaliseen osallisuuteen liittyvä rooli, erityisesti paikallistasolla;
            
         4.   MÄÄRITTÄÄ TOISSIJAISUUSPERIAATTEEN ASIANMUKAISESTI HUOMIOON OTTAEN SEURAAVAT YLEISET ENSISIJAISET TAVOITTEET SOSIAALISEN OSALLISUUDEN EDISTÄMISEKSI LIIKUNNASSA JA LIIKUNNAN AVULLA:
   
               4.1
            
            
               Tuetaan liikunta kaikille -periaatetta, joka perustuu yhdenvertaisiin mahdollisuuksiin
               
                           1.
                        
                        
                           lisäämällä yleistä osallistumista liikuntaan ja kannustetaan mahdollisimman monia kansalaisia, myös nuoria, harrastamaan liikuntaa;
                        
                     
                           2.
                        
                        
                           kiinnittämällä erityistä huomiota sellaisten henkilöiden sosiaaliseen osallisuuteen liikunnassa, jotka eivät ole tällä hetkellä liikunnallisesti aktiivisia ja jotka kuuluvat pääasiassa sosiaalisesti vähäosaisiin ryhmiin;
                        
                     
                           3.
                        
                        
                           pitämällä mielessä, että on tärkeää, että liikunta on kaikkien saatavilla ja että myös liikuntapaikat, -infrastruktuuri ja -tapahtumat ovat mahdollisimman monen ulottuvilla ja erityisesti vammaisten ulottuvilla, jotta nämä voivat osallistua yhdenvertaisesti muiden kanssa vapaa-ajan toimintaan sekä virkistys- ja liikuntatoimintaan;
                        
                     
                           4.
                        
                        
                           edistämällä sukupuolten tasa-arvoa liikunnassa ja erityisesti mahdollisuuksia liikuntaan sekä edustautumista päätöksentekoelimissä ja lisäksi aktiivisia sukupuoleen perustuvan stereotyypittelyn vastaisia toimenpiteitä.
                        
                     
         
               4.2
            
            
               Hyödynnetään paremmin liikunnan mahdollisuuksia yhteisöllisyyden, sosiaalisen yhteenkuuluvuuden ja osallistuvan kasvun edistämisessä:
               
                           1.
                        
                        
                           keskittymällä siihen, että liikunnan avulla edistetään vähäosaisten ryhmien yhteiskuntaan osallistamista yhtenäisempien yhteisöjen kehittämiseksi;
                        
                     
                           2.
                        
                        
                           lisäämällä taitojen ja pätevyyksien (esim. kurinalaisuuden, ryhmätyötaitojen ja peräänantamattomuuden) hankkimista liikunnan ja vapaaehtoistoiminnan parissa tapahtuvan epävirallisen oppimisen avulla keinona parantaa työllistyvyyttä;
                        
                     
                           3.
                        
                        
                           tunnustamalla liikunnan taloudelliset, työllisyyteen ja oppimiseen liittyvät mahdollisuudet kestävän tulevaisuuden edellyttämän älykkään, kestävän ja osallistavan kasvun edistäjänä.
                        
                     
         
               4.3
            
            
               Tuetaan valtioiden välistä tiedonvaihtoa strategioista ja menetelmistä, joilla hyödynnetään paremmin liikunnan mahdollisuuksia lisätä sosiaalista osallisuutta kansallisella ja Euroopan tasolla
               
                           1.
                        
                        
                           lisäämällä jäsenvaltioiden ja paikallis- ja alueviranomaisten välistä verkostoitumista ja varmistamalla niiden osallistuminen erityisesti keskinäiseen tietojen ja parhaiden käytäntöjen vaihtoon;
                        
                     
                           2.
                        
                        
                           tukemalla liikunnan ja sosiaalisen osallisuuden välistä suhdetta koskevaa tutkimusta ja analyysia analyyttisen kehyksen luomiseksi käytännön kokemuksen perusteella ja kiinnittäen erityistä huomiota vähäosaisten ryhmien sosiaaliseen osallistamiseen liikunnan avulla;
                        
                     
                           3.
                        
                        
                           seuraamalla ja arvioimalla nykyisiä politiikkoja päätöksenteon tukemiseksi ja tulevien toimien tehostamiseksi ottaen huomioon asiaankuuluvien sidosryhmien näkemykset;
                        
                     
         5.   KEHOTTAA NÄIN OLLEN JÄSENVALTIOITA JA KOMISSIOTA EDELLÄ ESITETTYJEN ASIOIDEN YHTEYDESSÄ TOIMIVALTANSA PUITTEISSA SEKÄ TOISSIJAISUUSPERIAATETTA NOUDATTAEN SEKÄ LIIKUNNAN ERITYISLUONTEEN HUOMIOON OTTAEN
   
               1.
            
            
               edistämään liikunta-alan yhteistyötä yhdenvertaiseen saavutettavuuteen ja yhtäläisiin mahdollisuuksiin perustuvan liikunta kuuluu kaikille -periaatteen pohjalta ja ottaen erityisesti huomioon liikunnallisesti passiiviset henkilöt ja pyrkien ensisijaisesti sosiaaliseen osallistamiseen liikunnassa ja liikunnan avulla;
            
         
               2.
            
            
               kannustamaan toimintaa, joka edellyttää vahvan kytköksen vallitsevan liikunnan ja sosiaaliseen osallisuuteen liittyviä kysymyksiä käsittelevien alojen välillä, ja lisäämään kiinnostusta liikuntaan liikunnallisesti passiivisten henkilöiden keskuudessa;
            
         
               3.
            
            
               rohkaisemaan ja edistämään vähäosaisista ryhmistä tulevien osallistumista liikuntaan huolehtimalla samalla heidän yhteiskuntaan osallistamisestaan liikunnan avulla sekä tutustuttamalla heidät uusiin sosiaalisiin verkostoihin ja varustamalla heidät uusilla taidoilla;
            
         
               4.
            
            
               edistämään kulttuurien välistä vuoropuhelua siten, että kulttuuritaustaltaan erilaiset henkilöt saadaan liikunnan avulla mukaan yhteiskuntaan;
            
         
               5.
            
            
               edistämään toimia, jotka liittyvät vammaisten sosiaaliseen osallistamiseen liikunnassa ja liikunnan avulla ja joilla parannetaan infrastruktuuria ja helpotetaan liikuntapaikkoihin ja -tapahtumiin pääsyä, sekä tukemaan tutkimustoimintaa, joka liittyy erityisiin urheiluvälineisiin, ja ottamaan liikunta yhdeksi painopisteeksi;
            
         
               6.
            
            
               edistämään tasa-arvokysymysten huomioon ottamista liikuntaan liittyvässä toiminnassa, erityisesti sukupuolten yhtäläistä pääsyä päättävään asemaan, ja käsittelemään liikuntaa naisten ja miesten tasa-arvostrategian (2010–2015) (5) mukaisten sukupuoliroolien yhteydessä;
            
         
               7.
            
            
               suunnittelemaan viestintä- ja yhteistyökanavia muiden asiaankuuluvien politiikan alojen ja hallintoelinten kanssa sekä EU:n eri toimielimissä ja niiden välisesti että jäsenvaltioissa kiinnittäen erityistä huomiota liikunnan myönteiseen vaikutukseen sosiaalisessa osallistamisessa ja sisällyttämään liikunta asiaan liittyviin toimintasuunnitelmiin, joita ovat esimerkiksi sosiaalista osallisuutta koskevat toimintasuunnitelmat ja köyhyyden torjumista koskevat toimintasuunnitelmat;
            
         
               8.
            
            
               kannustamaan kestävän ja osallistuvan kasvun yhteydessä liikunnan avulla tapahtuvan epävirallisen oppimisen tunnustamista virallista oppimista täydentävänä oppimisena, jossa saadaan rakentavia taitoja ja pätevyyttä, jotka ovat tarpeen työllistyvyyden kannalta;
            
         
               9.
            
            
               lisäämään aktiivista kansalaisuutta edistävän vapaaehtoistyön Euroopan teemavuoden (2011) yhteydessä valistusta ja tuomaan esille liikunnan alalla tehtävän vapaaehtoistyön merkitys sekä sosiaalista osallisuutta edistävänä välineenä että keinona hankkia taitoja, joilla parannetaan työllistyvyyttä ja lisätään yhteenkuuluvuutta;
            
         
               10.
            
            
               edistämään ja tukemaan keskinäisen oppimisen välineitä, poikkitieteellistä tutkimusta tavoitteena näyttöön perustuva analyyttinen kehys ja tietojen ja parhaiden käytäntöjen vaihtoa esimerkiksi korkean tason seminaareissa tai asiantuntijakokouksissa, joissa käsitellään liikuntaan ja sosiaaliseen osallisuuteen liittyviä kysymyksiä, sekä varmistamaan, että tällaisen toiminnan tuloksista tiedotetaan tehokkaasti ja niitä hyödynnetään käytännössä;
            
         
               11.
            
            
               maksimoimaan liikunnan myötävaikutus älykästä, kestävää ja osallistavaa kasvua edistävän Eurooppa 2020 -strategian tavoitteiden saavuttamiseen erityisesti kyseisen strategian lippulaiva-aloitteiden avulla, joihin kuuluu Euroopan köyhyydentorjuntafoorumi;
            
         
               12.
            
            
               rohkaisemaan yhteistyössä kaikkien merkittävien sidosryhmien kanssa sosiaalisen osallisuuden esikuvana toimimista siten, että kytketään liikunta sosiaalisen osallisuuden hankkeisiin; erityisesti olisi keskityttävä kansalaisia lähellä oleviin paikallisiin hankkeisiin;
            
         
               13.
            
            
               kannustamaan yhteistyössä kaikkien merkittävien sidosryhmien kanssa EU:ssa erityisesti urheiluohjelmien puitteissa tulevaisuudessa mahdollisesti saatavilla olevien varojen tehokasta käyttöä sosiaalisen osallisuuden tukemiseksi liikunnassa ja liikunnan avulla;
            
         6.   PYYTÄÄ KOMISSIOTA:
   
               1.
            
            
               sisällyttämään sosiaalisen osallisuuden liikunnassa ja liikunnan avulla keskeisenä painopistealana liikunta-alan yhteistyöhön, ennen kaikkea Lissabonin sopimusta ja urheilua käsittelevään Euroopan komission tiedonantoon;
            
         
               2.
            
            
               varmistamaan, että sosiaalisen osallisuuden edistämistä liikunnassa ja liikunnan avulla pidetään yhtenä painopistealana EU:n urheiluohjelmista tulevaisuudessa mahdollisesti annettavissa ehdotuksissa, ja tutkimaan, onko mahdollista käyttää olemassa olevia rahastoja, kuten Euroopan sosiaalirahastoa, Euroopan aluekehitysrahastoa ja nuorisotoimintaohjelman ja elinikäisen oppimisen toimintaohjelman kaltaisia ohjelmia liikunta-alalla toteutettavien toimien tukemiseen;
            
         
               3.
            
            
               arvioimaan sen EU-tason toiminnan tehokkuutta, jota tuetaan sosiaalisen osallisuuden alan valmistelutoimilla.
            
         
      (1)  SN 400/00.
   
      (2)  EUVL L 43, 18.2.2003, s. 1.
   
      (3)  EUVL L 298, 7.11.2008, s. 20.
   
      (4)  SEUT 6 ja 165 artikla.
   
      (5)  KOM(2010) 491 lopullinen.
   
      LIITE
      
         Poliittiset tausta-asiakirjat
      
      
                  1.
               
               
                  Nizzan Eurooppa-neuvoston päätelmät 7.–9. joulukuuta 2000, liite IV, julkilausuma eurooppalaisen urheilun erityispiirteistä ja sen yhteiskunnallisesta merkityksestä (1).
               
            
                  2.
               
               
                  Kevään 2008 Eurooppa-neuvoston päätelmät 13. ja 14. maaliskuuta 2008 (2).
               
            
                  3.
               
               
                  Euroopan parlamentin ja neuvoston päätös N:o 1098/2008/EY, tehty 22. lokakuuta 2008, köyhyyden ja sosiaalisen syrjäytymisen torjunnan Euroopan teemavuodesta (2010) (3).
               
            
                  4.
               
               
                  Eurooppa-neuvoston päätelmät 11. ja 12. joulukuuta 2008, Eurooppa-neuvoston julkilausuma urheilusta, liite 5 (4).
               
            
                  5.
               
               
                  Neuvoston päätös 2010/37/EY, tehty 27. marraskuuta 2009, aktiivista kansalaisuutta edistävän vapaaehtoistyön Euroopan teemavuodesta (2011) (5).
               
            
                  6.
               
               
                  Eurooppa-neuvoston päätelmät 17. kesäkuuta 2010 (6).
               
            
                  7.
               
               
                  Komission valkoinen kirja urheilusta 11. heinäkuuta 2007 (7).
               
            
                  8.
               
               
                  Euroopan komission tiedonanto Lissabonin sopimuksesta ja urheilusta (julkaistaan marraskuussa 2010).
               
            
         (1)  SN 400/00 ADD1 REV1 + ADD1 REV2 (de, it, en, el, pt).
      
         (2)  Asiak. 7652/08, s. 9 (puheenjohtajavaltion päätelmät).
      
         (3)  EUVL L 298, 7.11.2008 s. 20
      
      
         (4)  17271/08, liite 5, s. 21.
      
         (5)  EUVL L 17, 22.1.2010, s. 43.
      
         (6)  EUCO 13/10.
      
         (7)  KOM(2007) 391 lopullinen, s. 4.